ຕອນຄໍ່າວັນທີ 31 ພຶດສະພາ, ຢູ່ສູນວັດທະນະທຳ ແລະ ກິລາ Vietsovpetro, ສະຫະພັນບັນດາອົງການຈັດຕັ້ງມິດຕະພາບ, ສະມາຄົມມິດຕະພາບ ຫວຽດນາມ - ລັດເຊຍ ສົມທົບກັບກອງເຍົາວະຊົນ ແລະ ອະນຸຊົນແຂວງ ບາເຣ້ຍ - ຫວູງເຕົ່າ ແຂວງ ໄດ້ຈັດຕັ້ງລາຍການພົບປະແລກປ່ຽນຊ່ວຍເຫຼືອເຍົາວະຊົນ ແລະ ອະນຸຊົນ ຫວຽດນາມ - ລັດເຊຍ ເນື່ອງໃນໂອກາດວັນເດັກນ້ອຍສາກົນ 1 ມິຖຸນາ.
ທີ່ການພົບປະແລກປ່ຽນ, ບັນດາເດັກນ້ອຍໄດ້ຊົມບັນດາລາຍການສະແດງສິລະປະທີ່ເປັນເອກະລັກສະເພາະພິເສດໂດຍບັນດາສະໂມສອນ, ກຸ່ມຂອງກອງເຍົາວະຊົນ ແລະ ອະນຸຊົນແຂວງ ບ່າເຣ້ຍ - ຫວູງເຕົ່າ ແລະ ບັນດານ້ອງນັກຮຽນ ແລະ ເຍົາວະຊົນລັດເຊຍ ສະແດງ. ນອກຈາກນັ້ນ, ເດັກນ້ອຍຍັງໄດ້ປະສົບການຫຼີ້ນ Team-building, ໄດ້ຮັບການມອບຂອງຂວັນທີ່ໜ້າຮັກ ແລະ ຮັບປະທານອາຫານບຸບເຟ ແລະ ອາຫານພິເສດຂອງ 2 ປະເທດໃນບັນຍາກາດທີ່ ອົບອຸ່ນ, ສະໜິດສະໜົມ.
ນີ້ແມ່ນການເຄື່ອນໄຫວປະຈຳປີຂອງສະຫະພັນບັນດາອົງການຈັດຕັ້ງມິດຕະພາບແຂວງ ບ່າເຣ້ຍ - ຫວູງເຕົ່າ ໄດ້ຈັດຕັ້ງ, ປະກອບສ່ວນສ້າງສາຄວາມສາມັກຄີ ແລະ ການພົບປະແລກປ່ຽນລະຫວ່າງນ້ອງໆເຍົາວະຊົນ 2 ປະເທດ ຫວຽດນາມ - ລັດເຊຍ.
ບູນມີ